สามีภรรยาชาวจีน ควงคู่แก้บน กุมารเจ้าสัวเฮง หลังถูกหวย-สมหวังความรัก
คู่รักชาวจีน เดินทางแก้บน กุมารเจ้าสัวเฮง อาศรมฤาษีเณร ธาตุพุทธคุณ หลังมาขอพรแล้วสมหวังเรื่องความรัก ได้โชคลาภ ถูกหวยรับเงินนับหมื่นวันที่ 1 ม.ค. 2563 ผู้สื่อข่าวรายงานว่า ภายในอาศรมฤาษีเณร ธาตุพุทธคุณ บริเวณริมถนนสายบางปะอิน-บางบัวทอง ใกล้กลับศูนย์ศิลปาชีพบางไทร ม.4 ต.โพแตง อ.บางไทร จ.พระนครศรีอยุธยา มีประชาชนหลายคนได้เดินทางมากราบไหว้สิ่งศักดิ์สิทธิ์ และได้เข้าพิธีอาบน้ำมนต์กับอาจารย์ฤาษีเณร ธาตุพุทธคุณ เพื่อเสริมบารมี เสริมโชคลาภ การงาน การเงิน และเป็นสิริมงคลตลอดทั้งในวันปีใหม่ 2563ทั้งนี้มีรายงานว่า สาวชาวจีนชื่อ ทาน ซี่ หยิน อายุ 36 ปี ได้ควงสามีหนุ่มชาวจีน ชื่อ หวาง หมิง อายุ 31 ปี มาแก้บนกุมารเจ้าสัวเฮงและปู่ฤๅษีพรหมเมศ หลังให้โชคเรื่องความรัก และได้รับโชคถูกลอตเตอรี่รับเงินกว่าหนึ่งหมื่นบาท พร้อมเช่าวัตถุมงคลภายในอาศรมฤาษีเณร ธาตุพุทธคุณ จำนวนมากไปบูชาจากการสอบถาม นางสาวกัญณภัทร พรหมภักดี อายุ 39 ปี อาชีพไกด์จีน ชาว จ.เชียงราย ทราบว่า ทั้งสองคนเป็นสามีภรรยากัน ได้เดินทางเข้ามาท่องเที่ยวในประเทศไทยมากกว่า 10 ครั้งแล้ว โดยทั้งคู่ได้เปิดร้านให้เช่าพระเครื่องและวัตถุมงคลอยู่ในประเทศจีน และด้วยความที่ทั้งสองคนชื่นชอบ เคารพรักและศรัทธาในกุมารเจ้าสัวเฮงและปู่ฤๅษีพรหมเมศโดยทั้งสองคนเคยเข้ามาขอให้สมหวังเรื่องความรัก ขอพรเรื่องค้าขาย และมากราบไหว้สิ่งศักดิ์สิทธิ์ภายในอาศรม 3 ครั้งแล้ว ก็ได้สมหวังตามที่ขอทุกเรื่อง และครั้งล่าสุดเมื่อวันที่ 29 ธ.ค.ที่ผ่านมา ได้เข้ามาไหว้ขอพรและลองเสี่ยงโชคดู โดยได้ซื้อสลากกินแบ่งรัฐบาลที่ขายอยู่ประจำภายในอาศรมฤาษีเณร ธาตุพุทธคุณ พร้อมได้เช่าวัตถุมงคล เช่น ผ้ายันต์กันจนรวย 10 ผืน กุมารเจ้าสัวเฮงรุ่นรับทรัพย์ กุมารเจ้าสัวเฮงรุ่นรวยเงินล้าน กุมารเจ้าสัวเฮงรุ่นนั่งหอยสังข์ กุมารเจ้าสัวเฮงรุ่นควักเงิน เหรียญกุมารเจ้าสัวเฮง 8 เหรียญ เหรียญปู่ฤาษีพรหมเมศ หลังกลับจากอาศรมไปหนึ่งวันก็ได้ถูกหวยงวดวันที่ 30 ธ.ค.2562 เลขหน้า 3 ตัว 116 และเลขท้าย 3 ตัว 140 จำนวน 4 ใบทำให้ทั้งสองจึงต้องรีบนำ ประทัด น้ำแดง ปลาตะเพียน ฟักทอง ดอกไม้ ธูป เทียน มาแก้บนในครั้งนี้โดยด่วน เพราะจะบินกลับประเทศจีนวันนี้ โดยทั้งสองสามีและภรรยาสัญญาว่าจะกลับมาที่ประเทศไทยอีกเพราะรักคนไทย รักประเทศไทย และชื่นชอบ เคารพรัก และศรัทธา ในกุมารเจ้าสัวเฮงและปู่ฤๅษีพรหมเมศ และอาจารย์ฤาษีเณร ธาตุพุทธคุณ มาก.
คู่รักชาวจีน เดินทางแก้บน กุมารเจ้าสัวเฮง อาศรมฤาษีเณร ธาตุพุทธคุณ หลังมาขอพรแล้วสมหวังเรื่องความรัก ได้โชคลาภ ถูกหวยรับเงินนับหมื่น 
หวยไทยรัฐ30-12-62,หวยไทยรัฐ,เลขเด็ด,กุมารเจ้าสัวเฮง,อาศรมฤาษีเณร ธาตุพุทธคุณ,แก้บน,ข่าวทั่วไป